plotinus.enneades 4.3.13
τὸ γὰρ ἀναπόδραστον καὶ ἡ δίκη οὕτως ἐν φύσει κρατούσῃ ἰέναι ἕκαστον ἐν τάξει πρὸς ὅ ἐστιν ἕκαστον γενόμενον εἴδωλον προαιρέσεως καὶ διαθέσεως ἀρχετύπου , καὶ ἔστιν ἐκεῖ πᾶν ψυχῆς εἶδος ἐκείνου πλησίον , πρὸς ὃ τὴν διάθεσιν τὴν ἐν αὑτῇ ἔχει , καὶ τοῦ τότε πέμποντος καὶ εἰσάγοντος οὐ δεῖ , οὔτε ἵνα ἔλθῃ εἰς σῶμα τότε οὔτε εἰς τοδί , ἀλλὰ καὶ τοῦ ποτὲ ἐνστάντος οἷον αὐτομάτως κάτεισι καὶ εἴσεισιν εἰς ὃ δεῖ : καὶ ἄλλος ἄλλῃ χρόνος , οὗ παραγενομένου οἷον κήρυκος καλοῦντος κάτεισι καὶ εἰσέδυ εἰς τὸ πρόσφορον σῶμα , ὡς εἰκάσαι τὰ γιγνόμενα οἷον δυνάμεσι μάγων καὶ ὁλκαῖς τισιν ἰσχυραῖς κινεῖσθαί τε καὶ φέρεσθαι : οἷον καὶ ἐφ̓ ἑνὸς ἑκάστου τελεῖται ἡ τοῦ ζῴου διοίκησις , ἐν χρόνῳ ἕκαστον κινούσης καὶ γεννώσης , οἷον γενειάσεις καὶ φύσις κεράτων καὶ νῦν πρὸς τάδε ὁρμὰς καὶ ἐπανθήσεις πρότερον οὐκ οὔσας , καὶ τὰς τῶν δένδρων διοικήσεις ἐν προθεσμίαις τακταῖς γιγνομένας . ἴασι δὲ οὔτε ἑκοῦσαι οὔτε πεμφθεῖσαι , οὔ γε τὸ ἑκούσιον τοιοῦτον ὡς προελέσθαι , ἀλλὰ ὡς τὸ πηδᾶν κατὰ φύσιν , ἢ πρὸς γάμων φυσικὰς προθυμίας , ἢ πρὸς πράξεις τινὲς καλῶν οὐ λογισμῷ κινούμεναι : ἀλλ̓ εἱμαρμένον ἀεὶ τῷ τοιῷδε τὸ τοιόνδε , καὶ τῷ τοιῷδε τὸ νῦν , τῷ δὲ τὸ αὖθις . καὶ ὁ μὲν πρὸ κόσμου νοῦς εἱμαρμένην ἔχει τὴν τοῦ μένειν ἐκεῖ ὁπόσον καὶ πέμπειν , καὶ τὸ καθέκαστον τῷ καθόλου ὑποπῖπτον νόμῳ πέμπεται : ἔγκειται γὰρ ἑκάστῳ τὸ καθόλου , καὶ ὁ νόμος οὐκ ἔξωθεν τὴν ἰσχὺν εἰς τὸ τελεσθῆναι ἴσχει , ἀλλὰ δέδοται ἐν αὐτοῖς χρησομένοις εἶναι καὶ περιφέρουσιν αὐτόν : κἂν ἐνστῇ ὁ χρόνος , καὶ ὃ θέλει γενέσθαι γίνεται τότε ὑπ’ αὐτῶν τῶν ἐχόντων αὐτόν , ὥστε αὐτοὺς αὐτὸν τελεῖν ἅτε περιφέροντας καὶ ἰσχύσαντας τῷ ἐν αὐτοῖς αὐτὸν ἱδρῦσθαι , οἷον βρίθοντα εἰς αὐτοὺς καὶ προθυμίαν ἐμποιοῦντα καὶ ὠδῖνα ἐκεῖ ἐλθεῖν , οὗ ὁ ἐν αὐτοῖς ὢν οἷον ἐλθεῖν φθέγγεται .
Lemmas: ὁ γάρ ἀναπόδραστος καί ὁ δίκη οὕτως ἐν φύσις κρατέω ἔρχομαι ἕκαστος ἐν τάξις πρός ὅς εἰμί ἕκαστος γίγνομαι εἴδωλον προαίρεσις καί διάθεσις ἀρχέτυπος , καί εἰμί ἐκεῖ πᾶς ψυχή εἶδος ἐκεῖνος πλησίον , πρός ὅς ὁ διάθεσις ὁ ἐν ἑαυτοῦ ἔχω , καί ὁ τότε πέμπω καί εἰσάγω οὐ δέω , οὔτε ἵνα ἔρχομαι εἰς σῶμα τότε οὔτε εἰς ὅδε , ἀλλά καί ὁ ποτέ ἐνίστημι οἷος αὐτόματος κατέρχομαι καί εἰσέρχομαι εἰς ὅς δέω : καί ἄλλος ἄλλῃ χρόνος , ὅς παραγίγνομαι οἷος κῆρυξ καλέω κατέρχομαι καί εἰσδύνω εἰς ὁ πρόσφορος σῶμα , ὡς εἰκάζω ὁ γίγνομαι οἷος δύναμις μάγος καί ὁλκή τις ἰσχυρός κινέω τε καί φέρω : οἷος καί ἐπί εἷς ἕκαστος τελέω ὁ ὁ ζῷον διοίκησις , ἐν χρόνος ἕκαστος κινέω καί γεννάω , οἷος γενείασις καί φύσις κέρας καί νῦν πρός ὅδε ὁρμή καί ἐπάνθησις πρότερος οὐ εἰμί , καί ὁ ὁ δένδρον διοίκησις ἐν προθεσμία τακτός γίγνομαι . ἔρχομαι δέ οὔτε ἑκών οὔτε πέμπω , οὐ γε ὁ ἑκούσιος τοιοῦτος ὡς προαιρέω , ἀλλά ὡς ὁ πηδάω κατά φύσις , ἤ πρός γάμος φυσικός προθυμία , ἤ πρός πρᾶξις τις καλός οὐ λογισμός κινέω : ἀλλά μείρομαι ἀεί ὁ τοιόσδε ὁ τοιόσδε , καί ὁ τοιόσδε ὁ νῦν , ὁ δέ ὁ αὖθις . καί ὁ μέν πρό κόσμος νόος μείρομαι ἔχω ὁ ὁ μένω ἐκεῖ ὁπόσος καί πέμπω , καί ὁ καθέκαστος ὁ καθόλου ὑποπίπτω νόμος πέμπω : ἔγκειμαι γάρ ἕκαστος ὁ καθόλου , καί ὁ νόμος οὐ ἔξωθεν ὁ ἰσχύς εἰς ὁ τελέω ἴσχω , ἀλλά δίδωμι ἐν αὐτός χράω εἰμί καί περιφέρω αὐτός : ἐάν ἐνίστημι ὁ χρόνος , καί ὅς ἐθέλω γίγνομαι γίγνομαι τότε ὑπό αὐτός ὁ ἔχω αὐτός , ὥστε αὐτός αὐτός τελέω ἅτε περιφέρω καί ἰσχύω ὁ ἐν αὐτός αὐτός ἱδρύω , οἷος βρίθω εἰς αὐτός καί προθυμία ἐμποιέω καί ὠδίς ἐκεῖ ἔρχομαι , οὗ ὁ ἐν αὐτός εἰμί οἷος ἔρχομαι φθέγγομαι .